CELEX: 62010CN0441
Language: el
Date: 2010-09-13 00:00:00
Title: Υπόθεση C-441/10: Αίτηση για την έκδοση προδικαστικής αποφάσεως, την οποία υπέβαλε το Curte de Apel Bacău (Ρουμανία) στις 13 Σεπτεμβρίου 2010 — Ioan Anghel κατά Direcția Generală a Finanțelor Publice Bacău, Administrația Finanțelor Publice Bacău

4.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/14
            
         Αίτηση για την έκδοση προδικαστικής αποφάσεως, την οποία υπέβαλε το Curte de Apel Bacău (Ρουμανία) στις 13 Σεπτεμβρίου 2010 — Ioan Anghel κατά Direcția Generală a Finanțelor Publice Bacău, Administrația Finanțelor Publice Bacău
   (Υπόθεση C-441/10)
   ()
   2010/C 328/26
   Γλώσσα διαδικασίας: η ρουμανική
   
      Αιτούν δικαστήριο
   
   Curtea de Apel Bacău
   
      Διάδικοι στην υπόθεση της κύριας δίκης
   
   
      Προσφεύγων-αναιρεσίβλητος: Ioan Anghel
   
      Καθών-αναιρεσείουσες: Direcția Generală a Finanțelor Publice Bacău, Administrația Finanțelor Publice Bacău
   
      Προδικαστικά ερωτήματα
   
   
               1)
            
            
               Προσκρούει στο άρθρο 110, πρώτο εδάφιο, ΣΛΕΕ (πρώην άρθρο 90 ΣΕΚ), δυνάμει του οπίου κανένα κράτος μέλος δεν εφαρμόζει, άμεσα ή έμμεσα, στα προϊόντα άλλων κρατών μελών εσωτερικούς φόρους οποιασδήποτε φύσεως ανώτερους από εκείνους που επιβαρύνουν άμεσα ή έμμεσα τα ομοειδή εθνικά προϊόντα, η θέσπιση φόρου λόγω ρυπάνσεως για τα αυτοκίνητα οχήματα, φόρου ο οποίος προβλέπεται επ’ ευκαιρία της πρώτης ταξινομήσεως εντός ενός κράτους μέλους οχήματος εμφανίζοντος τα χαρακτηριστικά γνωρίσματα τα οποία παρατίθενται στο επείγον κυβερνητικό διάταγμα αριθ. 50/2008, φόρου ο οποίος δύναται να συνιστά εσωτερική επιβάρυνση πλήττουσα τα προερχόμενα από άλλα κράτη μέλη αγαθά, λαμβανομένου υπόψη ότι ο φόρος δεν εισπράττεται επ’ ευκαιρία επαναταξινομηθέντος οχήματος στη Ρουμανία, οχήματος το οποίο εμφανίζει τα ίδια χαρακτηριστικά γνωρίσματα με εκείνα ενός εισαχθέντος μεταχειρισμένου οχήματος;
            
         
               2)
            
            
               Προσκρούει στο άρθρο 110, δεύτερο εδάφιο, ΣΛΕΕ (πρώην άρθρο 90 ΣΕΚ), δυνάμει του οποίου κανένα κράτος μέλος δεν εφαρμόζει, άμεσα ή έμμεσα, στα προϊόντα άλλων κρατών μελών εσωτερικούς φόρους, η φύση των οποίων οδηγεί έμμεσα στην προστασία άλλων προϊόντων, η θέσπιση φόρου λόγω ρυπάνσεως για τα αυτοκίνητα οχήματα, φόρου επιβαλλόμενου επ’ ευκαιρία της πρώτης ταξινομήσεως εντός κράτους μέλους οχήματος εμφανίζοντος τα χαρακτηριστικά γνωρίσματα τα οποία θεσπίστηκαν με το επείγον κυβερνητικό διάταγμα αριθ. 50/2008, λαμβανομένου υπόψη ότι, δυνάμει του επείγοντος κυβερνητικού διατάγματος αριθ. 218/2008, εξαιρείται από την καταβολή του φόρου λόγω ρυπάνσεως η κατηγορία εκείνη οχημάτων τα οποία εμφανίζουν τα χαρακτηριστικά τεχνικά γνωρίσματα των κατασκευαζομένων στη Ρουμανία αυτοκινήτων οχημάτων;